**PÁLYÁZATI FELHÍVÁS**

**Városlőd Község Önkormányzat Képviselő-testülete az EFOP-1.5.2-6-2017-00007 azonosítószámú Humán szolgáltatások fejlesztése Ajka térségében című pályázat keretében a "Hello Városlőd! Itt a Holnap" ösztöndíjprogramról szóló 7/2019 (VI.27.) önkormányzati rendelete alapján**

**a Városlőd községben élő és legalább két éve városlődi lakcímmel rendelkező iskolai oktatásban részesülő tanulók részére**

**ÖSZTÖNDÍJPÁLYÁZATOT**

**hirdet.**

1. **A pályázat célja**

Az EFOP-1.5.2-6-2017-00007 azonosítószámú, Humán szolgáltatások fejlesztése Ajka térségében című pályázat keretében, Városlőd község lakosságmegtartó erejének növelése és a középiskolai, főiskolai, egyetemi hallgatók tanulmányainak ösztöndíj támogatása annak érdekében, hogy a tanulók, fiatalok, megszerezhessék a képességeik szerinti legmagasabb elérhető iskolai végzettséget, valamint a tanulók, fiatalok településhez történő kötődését erősítse.

Az ösztöndíjprogram célja a magasan kvalifikált munkavállalók vonzása, letelepítése, a hiányszakmák betöltése.

A Helló Városlőd! Itt a holnap! ösztöndíj program célja a Városlődön élő tanulói vagy hallgatói jogviszonnyal rendelkező fiatalok tanulmányainak támogasa annak érdekében, hogy Városlődön és annak közvetlen környékén hosszú távon munkát tudjanak vállalni, elősegítve ezzel a település népességmegtartó képességét.

Az ösztöndíj mértéke 30.000 Ft/hó.

Az ösztöndíj évente tíz hónapra folyósítható és évente maximum 7 fő részére állapítható meg.

1. **Pályázók köre**

A **„Hello Városlőd! Itt a Holnap!”** ösztöndíj pályázatot minden Városlődön élő és legalább két éve városlődi lakcímmel rendelkező iskolai oktatásban részesülő vagy annak szülő/gondviselője adhatja be azon tanulóra, aki a következő feltételeknek megfelel:

1. 16. életévét betöltötte és szakgimnázium nappali tagozatán tanulmányt folytató tanulói jogviszonnyal rendelkező tanuló,
2. 16. évét betöltötte és szakközépiskola nappali tagozatán tanulmányt folytató tanulói jogviszonnyal rendelkező tanuló,
3. 18. évét betöltötte és felsőoktatási intézmény mesterképzésén, vagy osztatlan képzés nappali tagozatán tanulmányt folytat, feltéve, hogy ugyanazon felsőoktatási intézményben folyamatosan végzi tanulmányait,
4. Városlőd községben munkahellyel rendelkező foglalkoztatott, aki maximum 45 éves, és felsőoktatási intézmény alapképzésén, mesterképzésén, vagy osztatlan képzés levelező tagozatán tanulmányt folytat vagy átképzésben részt vevő hallgató.

A támogatás további feltétele, hogy a pályázó vállalja, a támogatási szerződésben foglalt kötelezettségek teljesítését.

1. **A pályázat benyújtásának módja és határideje**

A pályázatot egy példányban, zárt borítékban a Rendelet 1. melléklete szerinti formanyomtatványon kell benyújtani, Városlőd Község Önkormányzat címére (8445 Városlőd, Templom tér 4.) postai úton, vagy személyesen. A borítékra az alábbi szöveget kell ráírni: „ÖSZTÖNDÍJPÁLYÁZAT”

A Rendelet 1.mellékletét képező nyomtatvány elérhető a www.varoslod.hu oldalon, illetve kérhető a Városlődi Közös Önkormányzati Hivatalban.

A pályázat önkormányzathoz történő benyújtásának határideje: 2019. szeptember 15.

A pályázati kiírt kötelező mellékletek hiánya, illetve a hiányosan kitöltött formanyomtatvány esetén a pályázat érvénytelen, utólagos hiánypótlásra nincs lehetőség.

**A pályázat kötelező mellékletei:**

* Pályázati adatlap
* Karrierterv
* Tanulói/hallgatói jogviszony igazolása a köznevelési intézmény által
* Tanulmányi eredményt bemutató bizonyítvány másolata
* Lakcímkártya másolata

**4.A pályázat elbírálása**

A beérkezett pályázatokat Városlőd Község Önkormányzat Képviselő-testülete bírálja el 2019. szeptember 30-ig.

A Képviselő-testülete előnyben részesíti azt a hallgatót, akinek részére valamely munkáltató nyilatkozattal vállalja, hogy a diploma megszerzése után az ajkai járásban biztosít foglalkoztatást.

Az ösztöndíjra vonatkozó pályázat elbírálásának szempontrendszerét a Rendelet 2. melléklete tartalmazza, mely elérhető a [www.varoslod.hu](http://www.varoslod.hu) weboldalon.

A pályázatot elnyert tanulóval/hallgatóval Városlőd község polgármestere támogatási szerződést köt és a támogatási szerződés megkötése után minden hónap 15-ig a Városlődi Közös Hivatal gondoskodik az ösztöndíja utalásáról.

**6. Jogosulatlan támogatás visszafizetése**

Ösztöndíjra jogosulatlanná válik az a tanuló, hallgató, aki évközben tanulmányait megszakítja, vagy a félévét halasztja, vagy vizsgaidőszakát eredménytelenül fejezi be. A tanulmányait megszakító, elhalasztó ösztöndíjban részesülő tanuló vagy hallgató e tényt írásban köteles Városlőd község polgármesterének bejelenteni, aki intézkedik az ösztöndíj folyósításának megszüntetéséről és a jogtalanul felvett ösztöndíj visszafizetéséről. A jogtalanul felvett támogatást - a mindenkori érvényes jegybanki kamattal növelt összeggel együtt - vissza kell fizetni. A polgármester eltekinthet a jogosulatlanul felvett ösztöndíj visszafizetésétől, ha az igénybevevő bizonyítja, hogy tanulmányainak megszakítása önhibáján kívüli okból történik.

Városlőd, 2019. 07. 13.

 Csekényi István

 polgármester